SET ร่วง 11 จุด ตามแรงเทขายหุ้นขนาดใหญ่ ชี้ตลาดผันผวนยังไร้ปัจจัยใหม่-ติดตามประกาศงบ Q161
SET ร่วง 11 จุด ตามแรงเทขายหุ้นขนาดใหญ่ โบรกฯชี้ตลาดผันผวนยังไร้ปัจจัยใหม่-ติดตามประกาศงบ Q161
8 พ.ค. 2561

ผู้สื่อข่าวรายงานว่า ดัชนีตลาดหุ้นไทย ณ เวลา 11.03 น. อยู่ที่ 1,768.08 จุด ลบ -11.72 จุด หรือ 0.66% สูงสุดที่ 1,782.08   จุด ต่ำสุดที่ 1,776.61จุด มูลค่าการซื้อขาย 1.99 หมื่นล้านบาท ตามแรงเทขายหุ้นขนาดใหญ่นำโดย PTT PTTEP IVL PTTGC
บล.เออีซี ระบุในบทวิเคราะห์วันนี้(8พ.ค.)ว่า คาด SET Index ยังคงแกว่งตัวผันผวนในกรอบ 1,770-1,800 จุด หลังยังไร้ปัจจัยใหม่และอยู่ระหว่างติดตามการทยอยประกาศงบ 1Q61 ของ บจ. ไทย
มองช่วงสั้นตลาดหุ้นไทยยังมีกรอบการขึ้นที่จำกัด ดังนั้นหาก SET Index ยังปิดเหนือ 1,760 จุด แนะนำให้ “Trading ขึ้นขาย-ลงซื้อ” แต่หาก SET Index ปิดหลุดต่ำกว่า 1,760 จุด แนะนำ “Stop Loss  และ Wait&amp;See” ทั้งนี้หุ้นที่คาด Outperform ตลาด ได้แก่
1) หุ้นกลุ่มนิคมฯ ที่ได้ประโยชน์จากนโยบาย EEC : WHA, AMATA, ROJNA
2) หุ้นReal Sector ที่คาดงบ 1Q61 กำไรจะออกมาเติบโตดี YoY: CPALL, BJC, BCH, JWD, SMPC, VIBHA, MONO, RS, SPALI
3) หุ้นท่องเที่ยวรับอานิสงส์ช่วง 1Q61 มีนักท่องเที่ยวต่างชาติมาไทยรวม 10.6 ล้านคน โต 15.39%YoY และเที่ยวเมืองรองคึกคักรับนโยบายรัฐ : ERW, MINT, AOT
บล.ฟิลลิป ระบุในบทวิเคราะห์วันนี้(8พ.ค.)ว่า ตลาดหุ้นไทยวันนี้มีแนวโน้มแกว่งตัวในกรอบระหว่าง1770-1785 จุด โดยประเด็นหลักที่มีผลกระทบต่อภาพการลงทุนในวันนี้ ได้แก่ การประกาศตัวเลขส่งออก-นำเข้า ของประเทศจีนประจำเดือน เม.ย. ที่คาดว่าอาจสะท้อนผลจากสงครามการค้ากับสหรัฐบางส่วน และน่าจะมีผลต่อสถานการณ์ในระยะต่อไปได้ ขณะที่คาดหุ้นกลุ่มพลังงานยังคงมีแนวโน้มปรับตัว สูงขึ้นตามราคาน้ำมันดิบโลก ภายหลังจากที่ราคาน้ำมันดิบ WTI ยังปรับตัวสูงขึ้นอย่างต่อเนื่องทะลุ ระดับ 70 เหรียญ/บาร์เรล ระหว่างรอการตัดสินใจของประธานาธิบดีทรัมป์ในคืนวันนี้ต่อกรณี Sanction อิหร่านประเด็นโครงการนิวเคลียร์